แบงก์เซ็งม็อบ ท่องเที่ยวอ่วม จ่อยืดหนี้อีกปี
&nbsp;
20 ส.ค. 2554

โพสต์ทูเดย์ — ธนาคารรับสภาพลูกหนี้โรงแรมขอยืดหนี้ต่อ นักท่องเที่ยวยกเลิกห้องพักช่วงสงกรานต์
แหล่งข่าวจากสมาคมธนาคารไทย เปิดเผยว่า ขณะนี้ผู้ประกอบการโรงแรมเริ่มได้รับผลกระทบจากการปิดถนนราชประสงค์ของกลุ่มคนเสื้อแดง โดยเฉพาะนักท่องเที่ยวที่วางแผนจะเดินทางมาในช่วงเทศกาลสงกรานต์ได้ขอยกเลิกห้องพักจำนวนมาก เพราะเกรงว่าจะไม่ปลอดภัย ภาพที่ออกไปมีผลต่อการท่องเที่ยว แม้การชุมนุมจะอยู่ในบริเวณกรุงเทพฯ
แหล่งข่าวเปิดเผยว่า นักท่องเที่ยวที่เดินทางมาแล้ว ตอนนี้ก็ย้ายสถานที่ท่องเที่ยวไปพักในสมุย กระบี่ พังงา และภูเก็ต 
“โรงแรมที่ตั้งใจว่าจะได้ลูกค้าต่างชาติช่วงสงกรานต์ก็อ้วกหมด เพราะที่จะมาตอนนี้ยกเลิกกันเยอะถ้าม็อบยังยืดเยื้อ” แหล่งข่าวจากสมาคมธนาคารไทย เปิดเผย
แหล่งข่าวจากสมาคมธนาคารไทย เปิดเผยว่า ขณะนี้ธนาคารพาณิชย์บางแห่งมีนโยบายชัดเจน ไม่ปล่อยสินเชื่อให้ผู้ประกอบการโรงแรมรายใหม่ เพราะถือเป็นกลุ่มเสี่ยง
นอกจากนี้ ธนาคารพาณิชย์บางแห่งต้องกลับไปใช้มาตรการดูแลผู้ประกอบการกลุ่มท่องเที่ยวและโรงแรมเข้มงวด โดยช่วยยืดระยะเวลาการชำระหนี้ ให้จ่ายเฉพาะดอกเบี้ย